ජනාධිපතිවරයා මෙසේ ප්‍රකාශ කළේ සෞඛ්‍ය සේවයේ පත්වීම් 5000 ක් පිරිනැමීමේ අවස්ථාවට අරලියගහ මන්දිරයේදී ඊයේ (05) එක්වෙමිනි.වෛද්‍ය රසායනාගාර කාර්මික විද්‍යාඥයන් 24 කට, භෞත චිකිත්සකයන් 24 කට, වෘත්තීය චිකිත්සකයන් 6 කට, පවුල් සෞඛ්‍ය සේවා නිලධාරිනියන් 438 කට, පවුල් සෞඛ්‍ය සේවා අභ්‍යාසලාභීන් 545කට, සෞඛ්‍ය කාර්ය ‍සහායකයන් 3816 කට මෙහිදී ජනාධිපතිතුමාගේ අතින් පත්විම් පිරිනැමිණ.වර්ෂ 2005 දී තමා බලයට පත් වන විට සෞඛ්‍ය සේවයට වාර්ෂිකව වෙන්කෙරුණු රුපියල් මිලියන 38000 මේවන විට රුපියල් මිලියන 100000 දක්වා ඉහළ දමා ඇති බව ජනාධිපතිවරයා ප්‍රකාශ කළේය.ගිලනුන්ට උපස්ථාන කිරීම තමාට කරන උපස්ථානයක් ලෙස බුදුරජාණන් වහන්සේ ප්‍රකාශ කර ඇති බව පැවසූ ජනාධිපතිවරයා වැටුපකුත් ලබාගෙන පින් රැස්කර ගත හැකි එකම සේවය සෞඛ්‍ය සේවය බව පැවසීය.